**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501***

Iktatószám: C/1203/2025

Előterjesztő: Pásztor Roland polgármester

Szakmai előterjesztő: Sipos Nikoletta irodavezető

Ügyintéző: Gyenge Ilona pénzügyi ügyintéző

**Tárgy**: Kőröstetétlen Község Önkormányzat

2025. évi költségvetése

Melléklet: rendelet-tervezet és 1-18 melléklete

**ELŐTERJESZTÉS**

Kőröstetétlen Község Önkormányzat Képviselő-testületének 2025. február 14-i ülésére

**Tisztelt Képviselő-testület!**

Az önkormányzatoknak az Államháztartásról szóló 2011. évi CXCV. tv. 23 - 24. §-a (továbbiakban: Áht.) a Magyarország helyi önkormányzatairól szóló 2011. évi CLXXXIX. tv. 111. §-a alapján kell a költségvetésüket elkészíteni:

Az **Önkormányzat gazdálkodása** fejezetében a 111.§-ban az alábbi elveket határozza meg

***„111. § (1) A helyi önkormányzat költségvetése az államháztartás része. Az önkormányzati alrendszer költségvetése a központi költségvetéstől elkülönül, ahhoz központi költségvetési támogatásokkal kapcsolódik.***

***(2) A helyi önkormányzat gazdálkodásának alapja az éves költségvetése. Ebből finanszírozza és látja el törvényben meghatározott kötelező, valamint a kötelező feladatai ellátását nem veszélyeztető önként vállalt feladatait.***

***(3) A (2) bekezdés szerinti feladatok ellátásának forrásait és kiadásait a helyi önkormányzat egységes költségvetési rendelete elkülönítetten tartalmazza.***

***(4) A költségvetési rendeletben működési hiány nem tervezhető.***

***(5) Az állami költségvetési tervezés önkormányzatokat érintő feladatait az államháztartásért felelős miniszter és a helyi önkormányzatokért felelős miniszter végzi.”***

A helyi önkormányzatok részesedését a központi költségvetésből, forrásszabályozását a hozzájárulások mértékét 2025. évre vonatkozóan a ***2024. évi XC. törvény Magyarország 2025. évi központi költségvetéséről*** *(továbbiakban: Költségvetési tv.)*határozza meg.

A törvény figyelembevételével készítettük el **az Önkormányzat 2025. évi költségvetési gazdálkodási tervezetét**. Az előterjesztés szövege szerkezetileg követi a 2025. évi önkormányzati költségvetési mérleg tagolását. (1. számú melléklet)

**Önkormányzati feladatellátás:**

Az önkormányzat a kötelező feladatait önálló költségvetési szervként látja el. Cegléd Város Önkormányzata és Kőröstetétlen Község Önkormányzat feladatellátásáról a képviselő-testületek közös döntése alapján 2013. január 1-jétől a Ceglédi Közös Önkormányzati Hivatal gondoskodik.

Az alábbiakban ismertetem a csatolt mellékletek szerint összeállított költségvetési tervezetet.

**B E V É T E L E K**

**A.) tervezett önkormányzati működési bevétel összesen** **229.765.943 Ft.**

A bevételi forrásokat tételesen az 3. mellékletben foglaltak szerint mutatjuk be.

**Működési bevételek:**

**I.1) Önkormányzatok működési támogatásai: 21 916 368 Ft**

**Támogatások jogcímei lehetnek:**

**I. A Települési önkormányzatok működésének általános támogatása**

1.1.Önkormányzati hivatal működésének támogatása: Cegléd Város Önkormányzat a Közös Hivatal működtetésére elismert hivatali létszám alapján kapja meg és adja át a Hivatalnak.

1.2.Település-üzemeltetéshez kapcsolódó feladatellátás támogatása: a fajlagos mutatószámok szerint az iparűzési adóerő képesség alapján történő beszámítás után 2025. évre megállapított támogatás ***12.254.520 Ft.***

Ebből a felsorolt településüzemeltetési feladatokra felhasználható összegek:

1.2.1. Zöldterület-gazdálkodás támogatása: 1.872.000 Ft,

1.2.2. Közvilágítás támogatása 4.270.000 Ft,

1.2.3. Köztemető támogatása 100.000 Ft,

1.2.4. Közutak támogatása 1.130.920 Ft,

1.2.5. Egyéb önkormányzati feladatok támogatása 4.800.000 Ft,

1.2.6. Lakott külterület kapcsolatos feladatok támogatása 81.600 Ft,

**II. Települési önkormányzatok egyes köznevelési feladatainak támogatása**

Közoktatási és köznevelési megállapodás alapján az iskolai és óvodai feladatok ellátását és a támogatást a Ceglédi Református Általános Iskola és Óvoda igényli és kapja a kőröstetétleni tagintézményeire.

**III. Települési önkormányzatok szociális, gyermekjóléti és gyermek étkeztetési feladatainak támogatása**

Az egyéb szociális és gyermekjóléti feladatokat társulási megállapodás alapján Kőröstetétlen

vonatkozásában a Ceglédi Többcélú Kistérségi Társulás látja el. A támogatást ezen feladatokra

Cegléd Város Önkormányzat kapja és adja át a Társulásnak. Az önkormányzat a feladat

ellátásához 2018. II. félévétől a Községháza épületében biztosít infrastruktúrát.

**IV. Települési önkormányzatok kulturális feladatainak támogatása**

Ezen a jogcímen belül az önkormányzat a nyilvános könyvtári és közművelődési feladataira kap támogatást ***2025. évre 2.270.000.- Ft*** összegben. A könyvtári feladatokat a könyvtárellátási szolgáltatás nyújtására kötött megállapodás alapján a Hamvas Béla Pest Megyei Könyvtár segítségével a Községháza épületében lévő könyvtári helyiségben végzi.

A közművelődési feladatokat a közösségi színtér a Művelődési Ház, az Ökomenikus Imaház önkormányzati fenntartásával és a helyi programok, események szervezésével látja el az önkormányzat.

Mindkét feladat ellátásához az önkormányzat alkalmazásában egyéb nem munkavégzésre irányuló jogviszonyban foglalkoztatott rendezvényszervezéssel és a könyvtári feladatok ellátásra megbízott személy áll rendelkezésre a jogszabályi előírásoknak megfelelve.

**V. Helyi önkormányzatok működési célú kiegészítő támogatásai**

1.) Polgármesteri illetményhez és költségtérítéshez nyújtott támogatás jogcím: ***7.391.848 Ft.***

A támogatás a legfeljebb 30 000 fő lakosságszámú községi, nagyközségi és városi önkormányzatokat illeti meg az egy lakosra jutó adóerő-képesség figyelembevételével.

Az előirányzat a polgármesteri illetmény és költségtérítés, valamint az ezekhez kapcsolódó szociális hozzájárulási adó kifizetésére használható fel.

A polgármesteri illetmények tárgyévet megelőző év október 1-jétől visszamenőleges hatályú emeléséhez kapcsolódó két havi és a tárgyév januártól júliusig fizetendő összegéhez kapcsolódó hét havi támogatás önkormányzatonkénti összegét a helyi önkormányzatokért felelős miniszter a fentiek szerint állapította meg.

2.) A polgármesteri illetmények tárgyév augusztustól decemberig fizetendő összegéhez kapcsolódó öt havi támogatás önkormányzatonkénti összegét a helyi önkormányzatokért felelős miniszter tárgyév április 10-éig állapítja meg

**I.) Működési célú támogatások államháztartáson belülről 46 264 370 Ft**

1.) A jogcím tartalmazza az önkormányzatok működési támogatásait is jelen esetben az***21 916 368 Ft*** normatívát.

2.) A Nemzetgazdasági Minisztérium 2024.09.01-2025.02.28. időszakra szóló közfoglalkoztatási program 2024.12.havi, 2025.01-02. havi bér és járulék támogatása ***1.536.028 Ft.***

3.) A Dél-pesti Centrumkórházzal 2023. évben kötött megállapodás alapján az átadott körzeti védőnői feladatok költségeire általány támogatás éves összege ***300.000 Ft.***

4.) A 2024.04.27-én megrendezésre került Tavaszi Piknik rendezvényre a VP6-19.2.1.-38-8.1.4-17 kódszámú GERJE-SZTŐK Helyi Vidékfejlesztési Közösség Helyi rendezvények támogatása LEADER pályázaton nyert támogatás utólagos az elszámolás elfogadását követően várható összege ***904.875 Ft.***

5.) A TOP\_Plusz-3.1.3-23 Helyi humán fejlesztések pályázat - Kulturális, sport, ismeretterjesztő, egészségügyi, pénzügyi tudatosságot elősegítő programsorozat 2025. évi rendezvényeinek lebonyolítására igényelt előleg elkülönített bankszámlára ***21.607.099 Ft.***

**II.1) Termékek és szolgáltatások adói: 46.092.967 Ft**

A helyi adók tekintetében a korábbi, azaz a jelenleg érvényben lévő helyi rendeletek alapján a 2025. évi adóbevételeket változatlan adómértékek figyelembevételével tervezzük. A tervezés alapja a 2024. évi előírások, adóbefizetések, teljesítések összegei, a 2025.évi kivetések.

- a helyi iparűzési adó 2%,

- az építményadó 1083 Ft/m² adómértékű,

- a magánszemélyek kommunális adója 3.000 Ft/ingatlan adómértékű,

- a telekadó a 12/2014. (XI.26.) Ök. rendelet alapján 240 Ft/ m2 mértékű.

**a.) Helyi iparűzési adó tervezése:**

A 2024. adóévre tervezett bevételi összeg 49.000.000 Ft volt. Az adónemben - bruttó módon – 44.788.313 Ft folyt be bevételként. Ezt az összeget korrigálva a túlfizetések összegével, 2024. 12. 31.-ig az informális zárás alapján 43.330.584 Ft tekinthető éves bevételnek.

A 2024. év gazdasági és az adózási adatait vizsgálva a következő évben nem, vagy csak csekély mértékben várható iparűzési adó bevétel növekedés. Az első háromnegyedévi gazdasági adatok azt mutatják, hogy a 2023. évi adóévhez képest 2024-ben 4,3 %-kal csökkent az ipari termelés, az értékesítés 2,9-4,8 %- között esett vissza. A feldolgozóipar fő ágaiban 7,9-12,3 %-kal csökkentek a termelések, illetve a mezőgazdaságban is visszaesés tapasztalható. Ezzel szemben az építőiparban és a szolgáltatási szektorban minimális növekedés történt.

A Község legnagyobb adófizetőit vizsgálva, jellemzően feldolgozóiparban, kereskedelemben, mezőgazdaságban és szolgáltató szektorban működnek.

A fenti adatok ismeretében és a 2024. évi zárást megelőzőenkinyert adatok alapján, figyelembe véve a hátralék összeget (2,38 millió forint), a jelenleg nyilvántartott 3 millió forint túlfizetés összeget a **2025. évi bevételi előirányzat 43.000.000 Ft összegben határozható meg.**

**b.) Építményadó tervezése:**

Az építményadó esetében 2024. december 31-ig az informális zárás alapján 2.192.967 Ft bevételt realizáltunk a tervezett 2.190.000 Ft előirányzattal szemben. Ez a bevételi összeg a jelenlegi 2024,90 m2 összes adókötelezettséget érintő - tényleges adóalapra – ingatlanra vonatkozik.

**2025. évre tervezendő bevételt a korábbi évekhez hasonlóan, a folyó évi előíráshoz mérten 2.192.967 Ft összegben határozzuk meg.**

**c.) Magánszemélyek kommunális adója tervezése:**

A magánszemélyek kommunális adójának tervezett összege 900.000 Ft volt. 2024. évben 1.051.238 Ft bevétel teljesült. A **változatlan adómérték** alapján 333 adótárgy esetében történő **kivetés szerint**, a kommunális adó **2025. évi bevétele 921.326 Ft lehet. Így a tervezett bevételi összeget, a korábbi önkéntes adófizetési kötelezettség teljesítése alapján 900.000 Ft-ban határozzuk meg.**

**d.) Telekadó tervezése:**

Telekadó adónemben továbbra sincs nyilvántartott adózó, ezért 2025. évbe sem tervezünk befizetést.

**A felsoroltak alapján adónemenként 2025. évre tervezett összegek:**

**A helyi iparűzési adó: 43.000.000 Ft,**

**Építményadó: 2.192.967 Ft,**

**Magánszemélyek kommunális adója: 900.000 Ft,**

**Telekadó: 0 Ft,**

**Összesen 46.092.967 Ft.**

**II. Közhatalmi bevételek, tervezett összege: 46.342.967 Ft**, amely egyrészt tartalmazza a fentiekben részletezett helyi adó bevételeket, másrészt egyéb közhatalmi bevétel címén a adópótlék, adóbírság, talajterhelési díj összegét.

**a.) Pótlék, adóbírság tervezése:**

Az adópótlék, adóbírság esetében jelenleg 560.564 Ft esedékes hátralékot tartunk nyilván, ezért 2025. évben a tervet 250.000 Ft összegben határozzuk meg.

**b.) Talajterhelési díj bevétel** eredeti előirányzatként 2025. évben sem szerepel, mert egyedi bevallás alapján állapítható meg és róható ki.

**III. Működési bevételek tervezett összege 137.158.606 Ft**

Az Önkormányzat működési bevételeit a következő források biztosítják:

* ***Szolgáltatások ellenértéke***  ***12.000.113 Ft***,

(DAKÖV Kft. vízmű rendszerek bérleti díjai, Gerje-sztők HVK Kocséri út 8. helyiségek díja, PR-TELECOM Zrt. és helyi rendelet alapján Művelődési Ház helyiségeinek bérleti díjai, Csontos Bt. gyógyszertár raktárhelyiség díja, Makai-Agrár Kft. földterületek bérleti díja, 2 db önkormányzati lakás díjai, Ceglédi Református Általános Iskola és Óvoda Kőröstetétleni Tagintézményei Szolnoki út 1. általános iskola, Kocséri út 10. óvoda díjai, Hidroglóbusz (víztorony) távközlési antennák FlashNet Kft. és One Magyarország Zrt. díjai, Magyar Telekom Nyrt. adótoronyhoz kapcsolódó bérleti díj, egyéb eseti szolgáltatások díjai )

* ***A közvetített szolgáltatások ellenértéke*** (közüzemi díjak tovább számlázása az önkormányzati tulajdonú épületek, helyiségek használóinak) ***1.513.436 Ft,***
* ***Kiszámlázott ÁFA*** (a fenti bevételekhez tartozó ÁFA tételek) ***3.595.057 Ft,***
* ***Egyéb működési bevételként*** jelenik meg ***50.000 Ft*** (pénztári és járulékok kerekítési különbözetekre) és ***120.000.000 Ft*** működési bevétel az év végi záró pénzkészletből.

**IV. Működési célú támogatások bevételt nem tervezünk.**

**B.) Felhalmozási bevételek tervezett összege: 0 Ft**

**V. A felhalmozáscélú támogatások államháztartáson belülről:** nincs folyamatban lévő pályázati felhalmozási célú támogatás.

**VI. Felhalmozási bevételek (önkormányzati vagyon értékesítése, hasznosítása) 0 Ft.**

Önkormányzati tulajdonú ingatlan vagy egyéb tárgyi eszköz értékesítésére nem teszünk javaslatot.

**VII. Felhalmozási célú átvett pénzeszközök (felhalmozási célú támogatások visszatérülése) nem tervezünk.**

(4. számú melléklet)

**C.) Költségvetési bevételek tervezett fő összege (Működési és felhalmozási bevételek összesen A.) + B.)) 222.374.095 Ft.**

**D.) Finanszírozási bevételek tervezett összege: 50.000.000 Ft**

A rendelkezésre álló ***pénzkészlet 2024.12.31-én 181.770.523 Ft***, amelyet kötelezettségvállalások terhelnek (idegen pénzeszközök, helyi adó túlfizetések, más szervezetet megillető bevételek és egyéb fizetési kötelezettségek. Az óvatosság és a valódiság elvének betartásával a működési kiadások fedezetére (ebből tartalékok 70.878.908 Ft) és a felhalmozási kiadások fedezetére (56.388.938 Ft) állítottunk be összeget. A pontos elszámolás és esetleges korrekció a 2024. évi beszámoló és a 2024. évi pénzmaradvány elszámolás elfogadását követően történik előirányzatmódosítás keretében.

**Az önkormányzat hitelképessége:**

- Az önkormányzat a kötelező és az önként vállalt feladatok ellátásáhoznem tervez sem működési, sem pedig fejlesztési célú hitelfelvételt.

- Önkormányzatunk hitelképessége a jogszabályi elvárásoknak megfelelő, **a vállalt feladatainkat a benyújtott költségvetési tervezet alapján támogatásból és saját pénzügyi forrásból biztosítjuk.**

- A **Stabilitási törvény 45. § (1) bekezdése a.) pontja** szerinti felhatalmazás alapján kiadott jogszabályban, meghatározottak szerint – az önkormányzat adósságot keletkeztető ügyletből származó tárgyévi összes fizetési kötelezettsége az adósságot keletkeztető ügylet futam idejének végéig – egyik évben sem haladhatja meg az önkormányzat adott évi saját bevételeinek 50%-át.

(15. melléklet)

**E.) Tervezett önkormányzati költségvetési bevételek összege (C.) + D.)) 279.765.943 Ft**

**K I A D Á S O K**

**F.) Tervezett működési kiadások** **összesen: 222.859.624 Ft**

**A 2025. évi költségvetési kiadásainak tervezéséhez** a kötelező és önként vállalt feladatokra a fentiekben bemutatott bevételi források jogszabály szerinti felhasználásával biztosítjuk a fedezetet.

A költségvetés tervezésénél alapelv az önkormányzati kötelező feladatok biztonságos ellátása, az ahhoz szükséges pénzügyi források biztosítása. A 2025. évi működési kiadások tervezésénél meghatározó elem az előző években vállalt kötelezettségek, a 2024. évben ellátott feladatok pénzügyi teljesítése.

**VIII. Személyi juttatások:**

A **személyi juttatások** 2025. évre tervezett összege **42.812.700 Ft,** amely magába foglalja a 6 fő választott tisztségviselő tiszteletdíját és juttatásait (ebből 5 fő választott tisztségviselő juttatásai önként vállalt feladat), 4 fő munkavégzésre irányuló egyéb jogviszonyban nem saját foglalkoztatottnak fizetett juttatásait (főépítész, művelődésszervező-könyvtáros, önkormányzati erő- és munkagépek vezetője, kezelője, zöldterületek karbantartója), 2 fő munka törvény könyve alapján településüzemeltetési feladatok ellátására foglalkoztatott munkavállaló munkabérét, 4 fő közfoglalkoztatotti álláshelyre 2025.02.28-ig tartó szerződés alapján a 2025. évben kifizetendő juttatások összegét (önként vállalt feladat).

A külső személyi juttatások soron (önként vállalt feladatok) az eseti reprezentációs kiadásokra, a kőröstetétleni szépkorúak, idős korúak, jubilálók köszöntésére, községi logóval ellátott ajándéktárgyak beszerzésére, önkormányzati rendezvények, események reprezentációjára, díszpolgári címhez kapcsolódó kiadások összesen 1.800.000 Ft keret áll rendelkezésre, továbbá a külső bizottsági tag tiszteletdíja 432.000 Ft.

A foglalkozatottak létszám adatait és a feladatok felsorolását a 2. számú melléklet tartalmazza.

**IX. Munkaadókat terhelő járulékok és szociális hozzájárulási adó:**

A személyi juttatások után fizetendő a munkaadókat terhelő járulékokat tartalmazza, amelyek a szociális hozzájárulási adó, egészségügyi hozzájárulás és a munkaáltatót terhelő személyi jövedelemadó **összesen 4.636.440 Ft.**

**X. Dologi kiadások**

A kötelező és önként vállalt önkormányzati feladatok ellátásának biztosítása jogcímenként és kormányzati funkciónként jelenik meg a költségvetésben az 6. és 7. számú melléklet szerint. A funkciók neve alapján látható, hogy igen sokrétű az ellátási kötelezettségünk.

**Dologi kiadások tervezett összege: 85.234.516 Ft**

A működtetetési feladatok tervezett összegeit a 2025. évre vállalt kötelezettségvállalások, szerződések, valamint a teljesített kifizetések figyelembevételével határoztuk meg. Továbbá figyelembe vettük az állami normatíva feladatokra előirányzott összegét. A közüzemi díjaknál a szerződéses árakat és a tavalyi tény adatokat is figyelembe vettük, illetve a víz- és csatornadíjak újabb emelésével kellett számolni.

Néhány 2025. évre tervezett költséget kiemelnék:

- A szakmai tevékenységet segítő szolgáltatásai között kell elszámolni a pályázati támogatással megvalósuló projektekhez kapcsolódó díjakat pl. tervezési feladatok, pályázati dokumentáció elkészítése. A 2025. évben induló pályázati lehetőségek előkészítésére bruttó 2.540.000 Ft-os keretet képeztünk.

- A kulturális feladatok tekintetében az önkormányzati határozattal elfogadott 2025. évi rendezvénytervben meghatározott feladatok tekintetében (a fellépők, technikai résztvevők, közreműködők) költségeire nettó 7.900.000 Ft fedezetet terveztünk (egyéb szolgáltatások jogcímen).

- A zöldterületek kezelése kapcsán a közterületek virágainak beszerzésére nettó 1.300.000 Ft-ot terveztünk.

- A kőröstetétleni lakcímmel rendelkező újszülöttek és családjuk részére ingyenes babacsomag keretösszege 2025. évre nettó 300.000 Ft.

- A helyi újság kiadására bruttó 548.640 Ft-ot irányoztunk elő.

- A csapadékvíz elvezető árkok tisztítására a karbantartások soron nettó 1.000.000 Ft-ot és a buszmegállók, útjelző táblák javítására nettó 1.500.000 Ft-ot állítottunk be a 2025. évi tervbe.

- A téli kikapcsolódás jegyében az előző évben nagy sikert aratott hóágyúzással előkészített szánkózásra bruttó 2.032.000 Ft-ot különítettünk el.

**A dologi kiadások között megjelenő további költségek a következők (6. melléklet):**

Szakmai anyagok beszerzése könyv, folyóirat előfizetés, gyógyszer, oktatási anyagok Községházára és a védőnői feladatokhoz egyéb szakmai anyagok **120.000 Ft.**

Üzemeltetési anyagok beszerzése irodaszer, élelmiszerek, tisztító és takarítószerek, fénymásoláshoz szükséges papír, festékpatron, karbantartási anyagok az önkormányzati tulajdonú eszközökhöz, önkormányzati járművek és kézi gépek (fűkaszák, fűrészek) hajtó- és kenőanyagai, növények (virágok) és növényvédőszerek, műtrágyák, munkaeszközök, védőruhák, védőital munkavállalóknak, útszórósó, jelzőtáblák stb. **9.928.000 Ft.** A közfoglalkoztatási programban résztvevők munkaruha, védőruha, védőital kerete 200.000 Ft, a babacsomag 300.000 Ft mindkettő önként vállalt feladat.

Informatikai szolgáltatások önkormányzati honlap üzemeltetése, webtárhely szolgáltatás és weblap kezelése, feltöltése, 5 db internet elérési pont FlashNet Kft. szolgáltatása **920.000 Ft.**

Kommunikációs szolgáltatások vezetékes- és mobilszolgáltatások, internet, televízió Községházán, mobilinternet védőnőnek **489.292 Ft.**

Közüzemi díjak áram, gáz, víz- és csatornadíj az önkormányzati tulajdonú ingatlanoknál (közvilágítás is) **10.668.000 Ft.** Ebből önként vállalt feladat az Imaház és a Körzeti Megbízotti Iroda díjai 1.740.000 Ft.

Bérleti és lízingdíjak közvilágítási lámpatestek bérleti díja szerződés alapján **60.000 Ft.**

Karbantartási, kisjavítási szolgáltatások önkormányzati tulajdonú épületek, gépek, berendezések, felszerelések, járművek állagmegóvási és javítási költségei, közvilágítási lámpatestek karbantartása, út-, híd, járda, csapadékvíz elvezető árkok, buszmegállók tervezett karbantartása **5.942.000 Ft**. Ebből a térfigyelő kamerarendszer fenntartása önként vállalt feladat 548.000 Ft.

Közvetített szolgáltatások önkormányzati ingatlanokhoz kapcsolódó (bérlők, használók részére) továbbszámlázott kifizetett közüzemi díjak **1.006.668 Ft.**

Szakmai tevékenységet segítő szolgáltatások ügyvédi, közjegyzői, földmérői, szakértői, tervezői, tanácsadói, közbeszerzési költségek önkormányzati feladatokhoz, pályázatok előkészítése, víziközmű rendszerek gördülő fejlesztési terveinek elkészítése, és módosítása **2.600.000 Ft.**

Egyéb szolgáltatások hulladékszállítás (ingatlanok és köztisztaság), postaköltség, bankszámlavezetés, biztosítás (vagyon és gépjármű), patkányírtás, rovarírtás, kutyabefogás, kóbor állat elszállítás, tűz- és villámvédelemi, érintésvédelemi felülvizsgálatok, fűkaszálás, fakivágás, sövénynyírás, temetőfenntartás stb. összesen**: 33.268.336 Ft.** Ebből önként vállalt feladat a helyi újság megjelentetése, az önkormányzati rendezvényeken közreműködők díjai, a testvértelepülési kapcsolatok ápolása és a hóágyúzás költségei összesen: 8.832.000 Ft.

Működési célú előzetesen felszámított ÁFA a jogszabályi mértékekkel a dologi kiadásokhoz kapcsolódó összesen: **15.682.220 Ft.**

Fizetendő ÁFA kiszámlázott szolgáltatások bevételei után havi Áfa bevallás szerint negyedévente: **1.500.000 Ft.**

Egyéb dologi kiadások államigazgatási szolgáltatási díjak (okmányiroda, földhivatal), úthasználati díj, fizetési felszólítási díj és kamat, kerekítési különbözet, előző évi bevételek visszatérítése, gépjárművek műszaki vizsga díja, közjegyzői díj, szerződi jogdíj rendezvényeken, egyéb nem tervezett kiadásokra fedezet összesen: **2.550.000 Ft.**

**A felsorolt részletezés szerint (7. melléklet) a kötelező feladatokra (kormányzati funkció) tervezett összegek:**

* Községháza épülete üzemeltetése, fenntartása. karbantartása, önkormányzati gépjármű üzemeltetése, község honlapja fenntartása, igazgatási (hivatali) feladatok ellátása.
* Önkormányzati tulajdonú ingatlanok üzemeltetése, fenntartása, működtetése.
* Közterületek rendjének fenntartása (körzeti megbízotti iroda és térfigyelők) önként vállalt feladat.
* Hosszabb időtartamú közfoglalkoztatás (munkavégzés feltételeinek megteremtése saját és pályázati forrásból) önként vállalt feladat.
* Önkormányzati tulajdonú utak, dűlőutak, járdák, gyaloghidak, közterületek, csapadékvizes árkok fenntartása (erő- és munkagépek üzemeltetése, útszórás, hókotrás, útgyalulás, útseprés, gépi köztisztaság).
* Szennyvíz és ivóvíz közmű rendszerek, a Vízmű Kocséri út 3., a víztorony (hidroglóbusz), község területén lévő közkutak, ivókút fenntartása üzemeltetővel.
* Község zöldterületeinek, parkjainak gondozása (fűkaszálás, fűnyírás, fakivágás, faültetés virágpalánták beszerzése, műtrágyázás, gyomirtás stb.).
* Köztemető üzemeltetése és a községgazdálkodási egyéb feladatok (közterületek felépítményeinek karbantartása pl. nyilvános WC, padok, szökőkút, székelykapuk, köztéri kukák, köztisztaság kézi erővel).
* Közvilágítás biztosítása (áramdíj, karbantartás, lámpatestek bérlése).
* Háziorvosi rendelő üzemeltetése (közüzemi költségek).
* Egészségház, átadott védőnői feladatok ellátása működési támogatásból.
* Könyvtár működtetése a Községháza épületében.
* Közművelődés biztosítása, a Művelődési Ház, mint közösségi szintér fenntartása,

és az önkormányzati rendezvények és programok rendezése (önként vállalt feladat).

* Ökomenikus Imaház fenntartása (önként vállalt feladat).
* Új közösségi tér Civil Ház (Jászkarajenői út 3.) működtetése, fenntartása.
* Egyéb szabadidős szolgáltatások (Szabadidő park, Árpád liget) üzemeltetése.

**XI. Ellátottak pénzbeli juttatásai tervezett összege 2.500.000 Ft.**

**-** ebből 11/2013. (XI. 27.) önkormányzati rendelete a pénzben és természetben nyújtott szociális ellátások helyi szabályairól alapján ***500.000 Ft (önként vállalt feladat kivéve a köztemetés)***

- ebből természetbeni juttatás a kőröstetétleni nyugdíjas lakosok részére 2025. évi keretösszeg ***2.000.000 Ft. (önként vállalt feladat)***

(17. számú melléklet szerint)

**XII. Egyéb működési célú kiadások tervezett összege 87.675.516 Ft**

(11. számú melléket szerint)

a.) **Elvonások és befizetések**: a 34 000 forint feletti egy lakosra jutó adóerő-képességgel rendelkező települési önkormányzattól a támogatáscsökkentés beszámítás alapját meghaladó része (a továbbiakban: **szolidaritási hozzájárulás** alapja) a nettó finanszírozás keretében elvonásra kerül. Az 1/2025. (II.11.) NGM rendelet értelmében a 2025. évi összeg ***7.769.842 Ft.***

b.) **Egyéb működési támogatások**  ***1.802.000 Ft.***

- Egyéb működési célú támogatások államháztartáson belülre: Feladatellátási megállapodás alapján a Ceglédi Többcélú Kistérségi Társulás működési költségekre 12.000 Ft. A BURSA Hungarica ösztöndíjpályázat önkormányzati önrész 800.000 Ft évi két részletben átadva az alapkezelőnek. A bogácsi üdülő tulajdonarányos működési támogatása 90.000 Ft tervezett éves díj 2025. évre, amely a működtetéssel kapcsolatos tulajdonosi döntéshez igazodóan változhat.

- Egyéb működési célú támogatások államháztartáson kívülre: A civil szervezetek és egyházi jogi személyek igénye alapján a költségvetés elfogadását követően megállapodás alapján elszámolási kötelezettséggel kerül átadásra 900.000 Ft.

c.) **Tartalékok 78.104.126 Ft**. (10. számú melléklet szerint)

- Az általános tartalék a 2025. évben felmerülő nem tervezett kiadásokra a 2024. évi pénzkészletből elkülönítve ***52.887.498 Ft.***

- A céltartalék beruházásokra, felújításokra a képviselő testület döntése alapján év közben felszabadítható ***25.216.628 Ft.***

**G.) Tervezett Felhalmozási kiadások összesen: 56.388.938 Ft.**

**XIII. Beruházások és XIV. Felújítások** 8. számú mellékletben megjelölt jogcímek alapján. Az önkormányzat 2024. évi várható záró pénzkészletéből felújítási keretet képeztünk bruttó 12.700.000 Ft összegben 2025. évre, amelyre év közben kiadásokat a képviselő testület, illetve átruházott hatáskörben a polgármester (nettó 2.000.000.- Ft-ig) állapíthat meg.

A pályázati támogatással megvalósult projekteket részletesen a 18. számú melléklet mutatja be.

**H.) Tervezett kiadási főösszeg F.) + G.) 279.248.562 Ft.**

**I.) Tervezett Finanszírozási kiadások összesen: 517.381 Ft.**

A (6. és 7. melléklet) 2025. évi normatív állami támogatás terhére 2024. évben kapott előleg visszafizetési kötelezettsége a 2025. január havi nettó finanszírozásból levonásra kerül **517.381 Ft** összegben.

**J.) Tervezett önkormányzati költségvetési kiadások összesen: 279.765.943 Ft.**

**A költségvetési mérleg**

Az önkormányzat költségvetési forrásait és a feladatonkénti kiadási igényeit rendszerezve és összesítve készítettük el Kőröstetétlen Község Önkormányzatának 2025. évi költségvetési tervezetét.

Az **1. számú melléklet alapján** az önkormányzat költségvetése az alábbiak szerint alakul:

**Működési költségvetés egyenlege**

Önkormányzat működési bevételi forrása **229.765.943 Ft**

Önkormányzat tervezett működési kiadása **222.859.624 Ft**

**Bevétel-kiadás egyenlege** **+ 6.906.319 Ft**

**Felhalmozási költségvetés egyenlege**

Felhalmozási bevételek tervezett összege **0 Ft**

Felhalmozási kiadások tervezett összege **56.388.938 Ft**

**Bevétel –kiadás egyenlege** **-56.388.938 Ft**

Az önkormányzat csak saját forrásból megvalósuló beruházásokat, felújításokat tervezett, amelyeket a felhalmozott pénzkészletből finanszírozunk.

A költségvetés bevételi fő összege és a kiadási fő összege összevont egyenlege 49.482.619 Ft, melyet a 2024. évi záró pénzkészlet tervezett összege korrigál 0-ra az alábbiak szerint.

**Finanszírozási műveletek egyenlege**

Finanszírozási műveletek bevétele, 50.000.000 Ft

Finanszírozási műveletek kiadásai, -517.381 Ft

Bevétel-kiadás különbözete **+49.482.619 Ft**

**A költségvetés egyenlege: 0 Ft. A bevételek összesen és a kiadások összesen 279.765.943 Ft mérlegfőösszeggel zárnak.**

A költségvetési tervezet fentiekben bemutatott összefüggéseiben látható, hogy költségvetés egyenlegét a finanszírozási bevételek biztosítják, a 2025. évi költségvetés stabil. Az önkormányzat működési bevételei (a pénzkészlet bevonásával) finanszírozzák a működési költségeket. A felhalmozott 2024. évi záró pénzkészlet egy része biztosítja a felhalmozási kiadásokhoz szükséges fedezet is. A kötelezettségvállalással nem terhelt pénzkészlet egy része a tartalékba, a felhalmozási keretbe került szabad kiadási előirányzatként megtervezésre, amelynek felhasználásáról az év során a képviselő-testület, illetve átruházott hatáskörben a polgármester dönthet.

**Az előterjesztést a Jogi- Gazdasági és Kulturális Bizottság megtárgyalja. A Bizottság véleményét a Képviselő-testület ülésén az elnök szóban ismerteti.**

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján – figyelemmel a 42. § 1. pontjában foglalt rendelkezésre – **minősített szavazati arány**t igényel.

Cegléd, 2025. február 13.

Pásztor Roland

polgármester

Láttam:

Dr. Diósgyőri Gitta

címzetes főjegyző