

# KŐRÖSTETÉTLEN KÖZSÉG ÖNKORMÁNYZAT

**2745 KŐRÖSTETÉTLEN Kocséri út 4.**

## Tel/Fax.: 53/368-005

**Ügyiratszám**: C/ /2025. **Tárgy**: 4/2015. (II. 20.) Ök. rendelet

**Előterjesztő**: Pásztor Roland polgármester módosítása

**Szakmai előterjesztő**: dr. Diósgyőri Gitta

címzetes főjegyző

**ELŐTERJESZTÉS**

**Kőröstetétlen Község Önkormányzata Képviselő-testületének 2025. február 14-ei ülésére**

**Tisztelt Képviselő-testület!**

A *Magyarország helyi önkormányzatairól szóló 2011. évi CLXXXIX. törvény* (Mötv.) 143. § (4) bekezdés *f)* pontjában felhatalmazza a Képviselő-testületet, hogy önkormányzati rendeletben tiszteletdíjat állapítson meg az önkormányzati képviselőnek, bizottsági elnöknek, tagnak.

*Az önkormányzati képviselőnek, a bizottsági elnöknek és tagnak járó tiszteletdíjról és természetbeni juttatásról szóló 4/2015. (II. 20.) önkormányzat rendelet* 2022. december 8. óta hatályos rendelkezései a következők:

*„1. § (1) Az önkormányzati képviselő, a bizottság elnöke és tagja megválasztása napjától megbízatásának megszűnéséig tiszteletdíjban részesül az alábbiak szerint:*

*a) az önkormányzati képviselő havi tiszteletdíja 36.000. - Ft, azaz harminchatezer forint;*

*b) a bizottsági elnök havi tiszteletdíja mindösszesen 66.000.- Ft, azaz hatvanhatezer forint;*

*c) a képviselő-testületi és bizottsági tag havi tiszteletdíja – több bizottsági tagság esetén is -mindösszesen 42.000.- Ft, azaz negyvenkettőezer forint;*

*d) a bizottság nem képviselő tagjának havi tiszteletdíja 30.000.- Ft, azaz harmincezer forint.*

*(2) Az önkormányzati képviselő, a bizottság elnöke és tagja természetbeni juttatásban nemrészesül.”*

A Képviselő-testület az 51/2024. (X. 8.) Ök. határozatában döntött arról, hogy a fenti rendeletet az önkormányzat 2025. évi költségvetéséről szóló rendelet előterjesztésével egyidejűleg felülvizsgálja.

A 4 fő önkormányzati képviselő, ezen belül 1 fő bizottsági elnök, valamint 1 fő nem képviselő (külső) bizottsági tag vonatkozásában – a polgármesteri illetmény és költségtérítések emelkedésére való hivatkozással - javaslatot teszek a tiszteletdíjak 20 %-kal történő emelésére, ezer forintra történő kerekítéssel, az alábbi rendelet-tervezet szerint.

**Tisztelt Képviselő testület!**

Kérem az előterjesztés megvitatását, valamint a határozat-tervezet elfogadását.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** **ülés** keretében, az 50. § rendelkezései alapján –**minősített** **szavazati arány**t igényel.

Cegléd, 2025. február 6.

Pásztor Roland

polgármester

**Kőröstetétlen Község Önkormányzata Képviselő-testületének**

**.../2025. (II. 20.) önkormányzati rendelete**

**az önkormányzati képviselőnek, a bizottsági elnöknek és tagnak járó tiszteletdíjról és természetbeni juttatásról szóló 4/2015. (II. 20.)  önkormányzati rendelet módosításáról**

[1] E rendelet célja az önkormányzati képviselő, a Képviselő-testület bizottságának elnöke és tagja részére megállapított tiszteletdíj 20 %-kal történő megemelése.

[2] Kőröstetétlen Község Önkormányzatának Képviselő-testülete a Magyarország helyi önkormányzatairól szóló 2011. évi CLXXIX. törvény 143. § (4) bekezdés *f)* pontjában kapott felhatalmazás alapján, az Alaptörvény *32. cikk* (1) bekezdés *a)* pontjában meghatározott feladatkörében eljárva a következőket rendeli el:

**1. §**

Az önkormányzati képviselőnek, a bizottsági elnöknek és tagnak járó tiszteletdíjról és természetbeni juttatásról szóló 4/2015. (II. 20.) önkormányzati rendelet 1. §-a helyébe a következő rendelkezés lép:

**„1. §**

(1) Az önkormányzati képviselő (a továbbiakban: képviselő), a bizottság elnöke és tagja a megválasztása napjától megbízatásának megszűnéséig havonta tiszteletdíjban részesül az alábbiak szerinti bruttó összegben:

*a)* az önkormányzati képviselő tiszteletdíja 43.000,- Ft, azaz negyvenháromezer forint,

*b)* a bizottsági elnök havi tiszteletdíja – más bizottsági tagság esetén is – további 36.000,- Ft, azaz harminchatezer forint,

*c)* az önkormányzati képviselő bizottság tagjaként – több bizottság esetén is – további 7.000,- Ft, azaz hétezer forint tiszteletdíjban részesül;

*d)* a bizottság nem képviselő tagjának havi tiszteletdíja 36.000,- Ft, azaz harminchatezer forint.

(2) Az önkormányzati képviselő, a bizottság elnöke és tagja természetbeni juttatásban nem részesül”

**2. §**

Ez a rendelet 2025. március 1-jén lép hatályba.

Dr. Diósgyőri Gitta s. k. Pásztor Roland s. k.

címzetes főjegyző polgármester

Az előterjesztést láttam:

Dr. Diósgyőri Gitta

címzetes főjegyző

-----------